Veterinærinstituttet har gjennomført tester og har nå konkludert med funn, ifølge Nationen.

Produktet det er blitt funnet smitte i, er Coop karbonadedeig av storfe 400 gram med utløpsdato 06.09.2019.

23. august tilbakekalte Coop flere typer av Coops kjøtt- og karbonadedeig som var produsert av Fatland Ølen. Bakgrunnen var salmonella-mistanke.

Salmonella er en av de vanligste årsakene til smittsom mage- og tarminfeksjon. Smitten skjer vanligvis fra matvarer, ofte kjøttprodukter, og sykdommen gir som regel diaré og magebesvær.